joelniklaus/EU_Wikipedias huggingface dataset:
Χρήστος Μέτιος

Ο Χρήστος Μέτιος (1968), είναι Έλληνας μαθηματικός και πολιτικός, που υπηρετεί ως Περιφερειάρχης της Ανατολικής Μακεδονίας και Θράκης από το 2016. Είναι μέλος της Νέας Δημοκρατίας. Εξελέγη περιφερειάρχης για πρώτη φορά από ειδικό εκλεκτορικό σώμα τον Οκτώβριο του 2016, έπειτα από τον θάνατο του Γιώργου Παυλίδη, του οποίου υπήρξε στενός συνεργάτης. 

Νωρίτερα, από το 2014 ως το 2016, υπηρέτησε ως Αντιπεριφερειάρχης Ροδόπης.

Πρώτα χρόνια και σπουδές 
Γεννήθηκε στην Κομοτηνή το 1968. Σπούδασε στο ΑΠΘ Μαθηματικά και απέκτησε μεταπτυχιακό δίπλωμα ειδίκευσης στη Στατιστική και Επιχειρησιακή Έρευνα από το ίδιο πανεπιστήμιο.  Από τα φοιτητικά του χρόνια στη Θεσσαλονίκη ανέπτυξε συνδικαλιστική δραστηριότητα, υπηρετώντας ως πρόεδρος του Συλλόγου Φοιτητών Μαθηματικού, μέλος της Συγκλήτου του ΑΠΘ και του Κεντρικού Συμβουλίου της ΦΕΑΠΘ και της ΕΦΕΕ. Επί πολλά χρόνια δίδαξε Μαθηματικά και εργάστηκε επίσης σε οικογενειακή εμπορική επιχείρηση στη Ροδόπη. Ο Χρήστος Μέτιος είναι παντρεμένος και πατέρας μίας κόρης.

Πολιτική σταδιοδρομία 
Εξελέγη για πρώτη φορά νομαρχιακός σύμβουλος Ροδόπης το 1998, δημοτικός σύμβουλος στον δήμο Κομοτηνής το 2006 και επανεξελέγη το 2010. Στη συνέχεια, υπηρέτησε ως Αντιδήμαρχος Οικονομικών, Αντιδήμαρχος Τεχνικών Υπηρεσιών και πρόεδρος του Διοικητικού Συμβουλίου της Δημοτικής Επιχείρησης Ύδρευσης Αποχέτευσης Κομοτηνής. Στο συνέδριο του Απριλίου του 2016 εξελέγη με 161 ψήφους μέλος της Πολιτικής Επιτροπής της Νέας Δημοκρατίας.

Αντιπεριφερειάρχης Ροδόπης 
Έπειτα από τις εκλογές του 2014, εξελέγη Αντιπεριφερειάρχης Ροδόπης. Τον Νοέμβριο του 2016 τον αντικατέστησε ο Νίκος Τσαλικίδης, μετά την εκλογή του Μέτιου ως Περιφερειάρχη ΑΜΘ. Τον Ιανουάριο του 2019, αντικαθιστώντας τον Ανάργυρο Πατακάκη, ανέλαβε καθήκοντα και Αντιπεριφερειάρχη Δράμας για λίγους μήνες.

Περιφερειάρχης ΑΜΘ 
Ο Μέτιος εξελέγη Περιφερειάρχης στις εκλογές που έγιναν στην Κομοτηνή στις 30 Οκτωβρίου 2016. Το εκλεκτορικό σώμα που εξέλεξε τον νέο περιφερειάρχη αποτελείτο από τους 31 περιφερειακούς συμβούλους και τους 5 χωρικούς αντιπεριφερειάρχες.
Στον πρώτο γύρο ο Αντιπεριφερειάρχης Ροδόπης έλαβε 17 ψήφους έναντι 7 για τους Κωνσταντίνο Ζαγναφέρη (Αντιπεριφερειάρχη Ξάνθης) και Δημήτρη Πέτροβιτς (Αντιπεριφερειάρχη Έβρου) , ενώ ο Αντιπεριφερειάρχης Καβάλας Θεόδωρος Μαρκόπουλος έλαβε 6 ψήφους.  Στον δεύτερο γύρο της ψηφοφορίας αποσύρθηκαν οι υποψηφιότητες των Πέτροβιτς και Μαρκόπουλου από τους ίδιους και επικράτησε ο Μέτιος  με 20 ψήφους έναντι 16 για τον Ζαγναφέρη. Ο νέος περιφερειάρχης ανέλαβε καθήκοντα το 2016 και υπηρέτησε για το υπόλοιπο της θητείας του αποβιώσαντα Παυλίδη. 

Το 2019 σύστησε την Νέα Περιφερειακή Αναγέννηση και διεκδίκησε το αξίωμα του περιφερειάρχη στις περιφερειακές εκλογές που διεξήχθησαν τον Μάιο και τον Ιούνιο, κερδίζοντας στον δεύτερο γύρο στις 2 Ιουνίου, με ποσοστό 50,82% έναντι 49,18% (122.154 ψήφοι έναντι 118.200) για τον Χριστόδουλο Τοψίδη.  Η διαφορά μεταξύ Μέτιου-Τοψίδη ήταν περί τις 4.000 ψήφοι.

Παραπομπές 

Μετιος
Πρόεδροι Περιφερειακών Παρατάξεων
Έλληνες πολιτικοί
Έλληνες εκπαιδευτικοί
Βαγγέλης Ντούλες

Ο Ευάγγελος Ντούλες (Ευάγγελος Δούλες) (Αργυρόκαστρο, 13 Νοεμβρίου 1968) είναι πολιτικός και εκπρόσωπος της ελληνικής μειονότητας στην Αλβανία. Από το 2002, είναι πρόεδρος του Κόμμα Ένωσης Ανθρωπίνων Δικαιωμάτων, το οποίο εκπροσωπεί τις ελληνικές κοινότητες στο αλβανικό κοινοβούλιο.

Ο Ντούλες είναι απόφοιτος του Πανεπιστημίου των Τιράνων όπου σπούδασε αγγλική γλώσσα. Από το 2001 κατέχει αξίωμα στον νομό Αυλώνα. Το 2002-2006, καθώς και το 2007-2010, ο Ντούλες ήταν μέλος της Κοινοβουλευτικής Συνέλευσης του Συμβουλίου της Ευρώπης.

Παραπομπές 

Έλληνες ομογενείς πολιτικοί
Βορειοηπειρώτες
Βορειοηπειρώτες πολιτικοί
Αλβανοί πολιτικοί
Φάνος Κατελάρης

Ο Φάνος Κατελάρης (26 Αυγούστου 1996) είναι Κύπριος επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Απόλλωνα Λεμεσού.

Σταδιοδρομία σε συλλόγους 
Από το 2013 είναι παίκτης της Ομόνοιας και έχει παραχωρηθεί 2 φορές με δανεισμό, στην Αλκή Λάρνακας (2013-14) και στον Ολυμπιακό Λευκωσίας (2014-15).

Διεθνής σταδιοδρομία 
Έχει αγωνιστεί με τις μικρές Εθνικές Κύπρου U19 και U21. 

Στις 22 Μαρτίου 2017, έκανε το ντεμπούτο του με την Εθνική Κύπρου σε μία φιλική νίκη με 3-1 επί του Καζακστάν, στην οποία σημείωσε και το πρώτο του γκολ.

Στατιστικά σταδιοδρομίας

Συλλογικά 

 Μέχρι τις 21 Μαΐου 2019.

Παραπομπές

Εξωτερικοί σύνδεσμοι 

 Προφίλ στο Cfa.com.cy 
 Προφίλ στο Transfermarkt.com 

Κύπριοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Κύπρου U19
Ποδοσφαιριστές Εθνικής Κύπρου Κ21
Ποδοσφαιριστές Εθνικής Κύπρου
Ποδοσφαιριστές Ομόνοιας Λευκωσίας
Ποδοσφαιριστές Α΄ κατηγορίας Κύπρου
Ποδοσφαιριστές Αλκής Λάρνακας
Ποδοσφαιριστές Ολυμπιακού Λευκωσίας
Ποδοσφαιριστές Β΄ Κατηγορίας Κύπρου
Σάντα Κέρκυρας

Η Σάντα είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 31 κατοίκους.

Πληθυσμός

Παραπομπές 

Δήμος Κέρκυρας
Χωριά του νομού Κέρκυρας
Λε Ντουκ Θο

Ο Λε Ντουκ Θο (βιετναμέζικα: Lê Đức Thọ (Βιετναμέζικα: [lē ɗɨk tʰɔˀ], 10 Οκτωβρίου 1911 – 13 Οκτωβρίου 1990), γεννήθηκε με το όνομα Φαν Ντιν Χάι στην επαρχία Ναμ Ντιν, ήταν Βιετναμέζος επαναστάτης, στρατηγός, διπλωμάτης και πολιτικός. Παρά την άρνησή του, ήταν ο πρώτος βιετναμέζος που κέρδισε το Νόμπελ Ειρήνης από κοινού με τον Υπουργό Εξωτερικών των Ηνωμένων Πολιτειών Χένρι Κίσινγκερ το 1973.

Το 1930, ο Λε Ντουκ Θο συνέβαλε στην ίδρυση του Κομμουνιστικού Κόμματος της Ινδοκίνας. Οι γαλλικές αποικιακές αρχές τον φυλάκισαν από το 1930 έως το 1936 και πάλι από το 1939 έως το 1944. Μετά την απελευθέρωσή του το 1945, συμμετείχε στην ηγεσία των Βιέτ Μινχ μέχρι το 1954, όταν υπεγράφησαν οι συμφωνίες της Γενεύης και το Βιετνάμ ανεξαρτητοποιήθηκε. Το 1948 βρισκόταν στο Νότιο Βιετνάμ ως Αναπληρωτής Γραμματέας και επικεφαλής του Τμήματος Οργάνωσης του Κόμματος Επιτροπής της Κοτσινκίνας. Στη συνέχεια εντάχθηκε στο πολιτικού γραφείο Λάο Ντονγκ του Κόμματος των Εργαζομένων του Βιετνάμ το 1955, σήμερα γνωστό ως Κομμουνιστικό Κόμμα του Βιετνάμ. Ο Θο επέβλεψε την Κομμουνιστική εξέγερση που ξεκίνησε το 1956 εναντίον της κυβέρνησης του Νοτίου Βιετνάμ. Το 1963 ο Θο υποστήριξε τις κομματικές εκκαθαρίσεις για το ψήφισμα 9.

Παραπομπές

Βραβευμένοι με Νόμπελ Ειρήνης
Βιετναμέζοι πολιτικοί
Γαντρομάντρα Κύθνου

Η Γαντρομάντρα (εναλλακτικά Γαϊδουρόμαντρα) είναι παραθαλάσσιος οικισμός. Ανήκει στην Τοπική Κοινότητα Δρυοπίδας, του Δήμου Κύθνου της Περιφερειακής Ενότητας Κεας - Κύθνου. 

Σύμφωνα με την απογραφή του 2011 δεν έχει μόνιμους κατοίκους. Στην απογραφή του 1991 ο πληθυσμός της Γαντρομάντρας αναγόταν στους 4 μόνιμους κατοίκους. Με την απογραφή του 2001 ο πληθυσμός του οικισμού αναγόταν στους 2 μόνιμους κατοίκους. Η Γαντρομάντρα βρίσκεται σε υψόμετρο 11 μέτρων.

Απογραφή Πληθυσμού

Παραπομπές 

Χωριά της Κύθνου
Εγκαταλελειμμένα χωριά του νομού Κυκλάδων
Επισκοπή Κύθνου

Η Επισκοπή είναι παραθαλάσσιος οικισμός της Κύθνου στο νομό Κυκλάδων. Σύμφωνα με την απογραφή του 2011, ο πληθυσμός της  ανέρχεται στους 8 μόνιμους κατοίκους.

Γενικά στοιχεία 
Η Επισκοπή βρίσκεται στο βορειοδυτικό τμήμα του νησιού και ανήκει στη τοπική κοινότητα Κύθνου. Απέχει 2 χιλιόμετρα από το λιμάνι του Μέριχα και 5 χιλιόμετρα από τη Χώρα της Κύθνου. Το 1971 κατεγράφη για πρώτη φορά σε απογραφή, ενώ το 1981 αναγνωρίστηκε επίσημα ως οικισμός της κοινότητας Δρυοπίδος, ενώ από το 1997 ανήκει στον δήμο Κύθνου. Ο οικισμός αποτελεί τόπο παραθερισμού για ντόπιους και επισκέπτες. Στην περιοχή της Επισκοπής μετά από ανασκαφές που πραγματοποιήθηκαν ανακαλύφθηκε και μελετήθηκε ένα αρχαίο νεκροταφείο.

Πολιτισμός 
Στις 6 Αυγούστου πραγματοποιείται το πανηγύρι της Μεταμόρφωσης του Σωτήρος.

Απογραφές πληθυσμού

Παραπομπές 

Χωριά της Κύθνου
Πολιτική Επιτροπή Κυπριακού Αγώνα

Η Πολιτική Επιτροπή Κυπριακού Αγώνα (ΠΕΚΑ) ήταν η πολιτική πτέρυγα της ΕΟΚΑ που πολέμησε κατά των βρετανών και τουρκοκυπρίων και υπέρ της ένωσης της Κύπρου με την Ελλάδα, από το 1955 έως το 1959. Ιδρύθηκε το καλοκαίρι του 1956 με τους εξής στόχους:

 Να συντονίσει το πολιτικό και στρατιωτικό αγώνα.
 Να ανυψώσει το ηθικό του ελληνοκυπριακού λαού.
 Να διαφωτίσει την παγκόσμια κοινή γνώμη για τον αγώνα, την προέλευση και τους στόχους της.
 Να κρατήσει τους ελληνοκύπριους ενωμένους στο αίτημα τους για ένωση με την Ελλάδα.

Ο πρώτος πρόεδρος ήταν ο Ρένος Λυσιώτης, ενώ τον διαδέχθηκε ο Μιχάλης Μαραθέφτης. Το 1958 τον διαδέχθηκε ο Τάσσος Παπαδόπουλος, πρώην πρόεδρος της Κύπρου.

Ιστορία της Κύπρου
Καλό Λιβάδι Κύθνου

Το Καλό Λιβάδι ή Καλό Λειβάδι είναι παραθαλάσσιος οικισμός της Κύθνου στο νομό Κυκλάδων. Βρίσκεται στο ανατολικό τμήμα του νησιού και απέχει από τη Χώρα 18 χιλιόμετρα. Σύμφωνα με την απογραφή του 1991 το Καλό Λιβάδι δεν είχε μόνιμους κατοίκους ενώ Το 2001 είχε 10 κατοίκους. Σύμφωνα με την απογραφή του 2011 δεν έχει μόνιμο πληθυσμό. Στη βόρεια πλευρά της παραλίας του οικισμού βρίσκεται πάνω σε ένα βράχο το εξωκκλήσι της Παναγιάς της Καλολιβαδιώτισας ή Παναγίας της Καλολιβαδιανής. Ο οικισμός έλαβε το όνομά του από ένα λιβάδι που βρίσκεται σε μικρή απόσταση.

Απογραφή Πληθυσμού

Παραπομπές 

Χωριά της Κύθνου
Δέκατη όγδοη δυναστεία Φαραώ

Η Δέκατη όγδοη δυναστεία Φαραώ (18η, αγγλικά: Dynasty XVIII) χρονολογικά τοποθετείται μεταξύ 1550-1295 π.Χ. και εγκαινίασε το Νέο Βασίλειο της Αιγύπτου (1550-1069 π.Χ.), στο οποίο συμπεριλαμβάνονται επίσης η 19η (1295 – 1186 π.Χ.) και η 20η Δυναστεία (1186 – 1069 π.Χ.). 

H 18η δυναστεία είναι γνωστή και ως Δυναστεία των Τουθμωσιδών, από τους τέσσερις φαραώ της που είχαν το όνομα "Τούθμωσις". Οι δύο τελευταίες δυναστείες του Νέου Βασιλείου είναι γνωστές και ως περίοδος των Ραμσίδων, λόγω της βασιλείας του Ραμσή Β', ενός από τους σημαντικότερους φαραώ, του οποίου το όνομα έλαβαν και πολλοί από τους βασιλείς που τον διαδέχτηκαν, σε ανάμνησή του.

H 18η Δυναστεία διαιρείται στην λεγόμενη "Προ-Αμάρνα" και την "Μετά-Αμάρνα" περίοδο. Η τελευταία ξεκινά με την άνοδο στον θρόνο του Αμενχοτέπ Δ΄ ή Ακενατέν, το 1352 π.Χ. Ο Ακενατόν ίδρυσε μία νέα πρωτεύουσα στη θέση Akhetaten, όπου βρίσκεται η σημερινή Αμάρνα και καθιέρωσε την λατρεία του ηλιακού δίσκου Ατέν, ως μία και μοναδική θεότητα, μεταφέροντας το κέντρο βάρους της πολιτικής και θρησκευτικής ζωής της Αιγύπτου από τις Θήβες στην Ακετατέν και ακυρώνοντας την παραδοσιακή λατρεία του Άμωνα. Για τον λόγο αυτό μάλιστα άλλαξε και το όνομά του, ώστε να περιέχει το όνομα του θεού Ατέν, αντί του Άμωνα-Ρα.

Πίνακας των Φαραώ

Γενεαλογικό δένδρο της 18ης δυναστείας

Παραπομπές 

 ↑ Shaw, I. 2003, The Oxford History of Ancient Egypt,Oxford University Press, p.p.592-594 (Chronology)
 ↑ Mieroop, M. Van De. 2011, A History of Ancient Egypt, Wiley-Blackwell, Oxford, King List, p.p.563-565.
 ↑ Shaw, I. 2003, The Oxford History of Ancient Egypt, chapter 9, Bryan, B. M.: The 18th Dynasty before the Amarna Period (c.1550-1352 B.C.), chapter 10, Dijk, J. Van: The Amarna Period and the Later New Kingdom (c.1352-1069 B.C). Oxford University Press, Oxford.
 ↑ Mieroop, M. Van De. 2011, A History of Ancient Egypt, Wiley-Blackwell, Oxford, Chapter 8: The Amarna Revolution and the Late 18th Dynasty (ca.1390-1295)

Δείτε επίσης 
 Κατάλογος δυναστειών της αρχαίας Αιγύπτου
 Νέο βασίλειο (αρχαία Αίγυπτος)
 List of Egyptian mummies (royalty)
 Eighteenth Dynasty of Egypt
 Eighteenth Dynasty of Egypt family tree

Βιβλιογραφία - Πηγές 

Shaw, I. 2003, The Oxford History of Ancient Egypt, chapter 9, Bryan, B. M.: The 18th Dynasty before the Amarna Period (c.1550-1352 B.C.), chapter 10, Dijk, J. Van: The Amarna Period and the Later New Kingdom (c.1352-1069 B.C).  Oxford University Press, Oxford.
Mieroop, M. Van De. 2011, A History of Ancient Egypt, Wiley-Blackwell, Oxford.
Κοπανιάς, Κ. 2015, Εισαγωγή στην Ιστορία και Αρχαιολογία της Εγγύς Ανατολής, Αθήνα: Σύνδεσμος Ελληνικών Ακαδημαϊκών Βιβλιοθηκών, Ψηφιακό Αποθετήριο Κάλλιπος, Ελληνικά ηλεκτρονικά ακαδημαϊκά συγγράμματα.

Δυναστείες της αρχαίας Αιγύπτου
18η Αιγυπτιακή Δυναστεία
Black Devil (τσιγάρα)

Black Devil είναι Ολλανδική μάρκα από τσιγάρα, που τώρα ανήκει και κατασκευάζεται από την Heupink & Bloemen. 
Η μάρκα είναι πολύ διάσημη μεταξύ των εφήβων καπνιστών.

Γαλλία
Από τον Μάρτιο του 2010, τα αρωματισμένα τσιγάρα δεν μπορούν πλέον να πουληθούν στη Γαλλία σε μία προσπάθεια της Γαλλικής Κυβέρνησης να καταπολεμήσει το κάπνισμα των εφήβων.. Έτσι, η Finest Flavour σοκολατένια παραλλαγή έγινε η Γκρι Γεύση και το φίλτρο δεν είναι πια γλυκό ή αρωματισμένο με τη γεύση της σοκολάτας. Η μάρκα συνεχίζει να πουλάει αρωματισμένα τσιγάρα εκτός της Γαλλίας.

Συσκευασία

Όλες οι ποικιλίες παρουσιάζονται σε ένα «άκαμπτο» πακέτο με τη λέξη «Black Devil» (= Μαύρος Διάβολος) στο κέντρο της συσκευασίας. Υπάρχει επίσης ένα λογότυπο που αποτελείται από έναν κόκκινο κύκλο με έναν στυλαρισμένο, μαύρο και χαμογελαστό μικρό διάβολο, που κρατάει ένα ασημί πιρούνι. Οι τρεις τύποι πακέτων (Finest Flavour, Ειδική Γεύση, Pink) διαφέρουν σημαντικά στο χρώμα, το πρώτο είναι μαύρο, το δεύτερο είναι γκρίζο, και το τρίτο είναι ροζ. Τα τσιγάρα και φίλτρα τσιγάρων επίσης έχουν το χρώμα του πακέτου έχουν επίσης το χρώμα της συσκευασίας που τους αποδίδεται: μαύρα τσιγάρα για το μαύρο πακέτο βανίλιας, ροζ τσιγάρα για το ροζ φυσιολογικό πακέτο, πράσινα τσιγάρα για το πακέτο πράσινου μινθέλαιου κ.ο.κ

Αγορές
Τα Black Devil τσιγάρα πωλούνται στις ακόλουθες χώρες: Βέλγιο, Ολλανδία, Γερμανία, Γαλλία, Ελβετία, Αυστρία, Πορτογαλία (Δεν πωλούνται πια εξαιτίας των Ευρωπαϊκών νόμων..) ,
Ιταλία, Πολωνία, Σλοβενία, Λετονία, Ρωσία, Ισπανία, Ισραήλ, Μυανμάρ, Ταϊβάν, Νότια Κορέα και Ιαπωνία.

Προϊόντα
 Black Devil με Γεύση Σοκολάτας
 Black Devil με Ειδική Γεύση
 Black Devil Μαύρα
 Black Devil Ροζ
 Black Devil Κίτρινα
 Black Devil Πράσινα (με γεύση μέντας)
 Black Devil Κεράσι
 Black Devil Πάγος
 Black Devil Χρυσά
 Black Devil με Γεύση Καφέ

Παρακάτω είναι όλες οι τωρινές μάρκες από Black Devil που πωλούνται, με επίπεδα Πίσσας, Νικοτίνης και συμπεριλαμβανομένου Μονοξειδίου του άνθρακα.

Δείτε επίσης
 Τσιγάρο
 Κάπνισμα

Βιβλιογραφικές αναφορές

Κάπνισμα
Νόα Λάιλς

Ο Νόα Λάιλς (γενν. 18 Ιουλίου 1997) είναι Αμερικανός αθλητής του στίβου, που εξειδικεύεται στους αγώνες ταχύτητας.

Σταδιοδρομία
Κατέκτησε το χρυσό μετάλλιο στα 200 μέτρα αγοριών στους Ολυμπιακούς Αγώνες Νέων 2014.

Στο Παγκόσμιο Πρωτάθλημα Στίβου Εφήβων 2016 κατέκτησε το χρυσό μετάλλιο και τον τίτλο στα 100 μέτρα, με χρόνο 10.17 δευτερόλεπτα. Το χρυσό μετάλλιο κατέκτησε και στα 4 x 100 μέτρα σκυταλοδρομία, μαζί με την ομάδα των Ηνωμένων Πολιτειών.

Στη σεζόν κλειστού στίβου το 2017, έσπασε το παγκόσμιο ρεκόρ στα 300 μέτρα κλειστού, με χρόνο 31.87 δευτερόλεπτα.

Στο Ηπειρωτικό Κύπελλο Στίβου 2018 κατέκτησε το χρυσό μετάλλιο στα 100 μέτρα και στα 4 x 100 μέτρα σκυταλοδρομία ανδρών, συμμετέχοντας με την Αμερική.

Στο μίτινγκ Athletissima 2019 της Λωζάνης, έκανε χρόνο 19.50 δευτερόλεπτα στα 200 μέτρα, τον τέταρτο καλύτερο χρόνο όλων των εποχών. Στο Παγκόσμιο Πρωτάθλημα Στίβου 2019 στην Ντόχα κατέκτησε το χρυσό μετάλλιο στα 200 μέτρα με χρόνο 19.83.

Στατιστικά
Όλα τα στατιστικά παρμένα από την IAAF.

Ατομικά ρεκόρ

Ρεκόρ ανά σεζόν 
Ο χρόνος σε δευτερόλεπτα και η θέση του στην παγκόσμια κατάταξη στην παρένθεση.

Παραπομπές

Εξωτερικοί σύνδεσμοι 
 Ο 
 Ο

Βίντεο 
 Noah Lyles catches Christian Coleman at the line in the 100m at Shanghai - IAAF Diamond League 2019 μέσω του IAAF Diamond League στο YouTube
 Noah Lyles 19.65 Wins Men's 200m - IAAF Diamond League Monaco 2018 μέσω του IAAF Diamond League στο YouTube

Αμερικανοί αθλητές του στίβου
Δρομείς ταχύτητας
Κάτοχοι μεταλλίων του Παγκοσμίου Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020
Τζιν Ροντενμπέρι

Ο Τζιν Ροντενμπέρι (Eugene Wesley "Gene" Roddenberry, 19 Αυγούστου 1921 – 24 Οκτωβρίου 1991) ήταν ένας Αμερικανός σεναριογράφος, παραγωγός και δημιουργός ταινιών και τηλεοπτικών σειρών. Είναι περισσότερο γνωστός από την δημιουργία του franchise του Σταρ Τρεκ. Γενήθηκε το 1921 στο Ελ Πάσο του Τέξας στις ΗΠΑ και μεγάλωσε στο Λος Άντζελες, ενώ είχε καταταγεί στην στρατιωτική αεροπορία κατά την διάρκεια του Β' Παγκσμίου Πολέμου όπου και πολέμησε. Μετα τον πόλεμο έγινε αστυνομικός στο Λος Άντζελες, όπου και άρχισε να γράφει σενάρια επεισοδίων για τηλεοπτικές σειρές. Πέθανε το 1991 στην Σάντα Μόνικα της Καλιφόρνια στις ΗΠΑ.

Ο Τζιν Ροντένμπερρι ξεκίνησε την καριέρα του ως σεναριογράφος διαφόρων επεισοδίων τηλεοπτικών σειρών. Το 1964 ξεκίνησε να δημιουργεί την Αρχική σειρά Σταρ Τρεκ, η οποία είχε μεγάλη επιτυχία, και αργότερα, αναμείχθηκε στην παραγωγή του Σταρ Τρεκ: Η Επόμενη Γενεά, στην οποία αναμείχθηκε μέχρι και το θάνατο του το 1991.

Φιλμογραφία

Κινηματογράφος
Pretty Maids All in a Row  
Star Trek: The Motion Picture   
Star Trek II: The Wrath of Khan  
Star Trek III: The Search for Spock  
The Fantasy Film Worlds of George Pal  
Star Trek IV: The Voyage Home  
Star Trek V: The Final Frontier   
Star Trek VI: The Undiscovered Country

Τηλεόραση
Highway Patrol
Mr. District Attorney
I Led Three Lives	
Dr. Christian
Have Gun–Will Travel
The Lieutenant
Σταρ Τρεκ: Η Αρχική Σειρά
Σταρ Τρεκ: Η Σειρά Κινουμένων Σχεδίων
Σταρ Τρεκ: Η Επόμενη Γενεά

Παραπομπές

Εξωτερικοί Σύνδεσμοι
 Επίσημη ιστοσελίδα Ροντένμπερρι
 

Αμερικανοί σεναριογράφοι
Αμερικανοί παραγωγοί ταινιών
Αμερικανοί κινηματογραφιστές
Αμερικανοί μυθιστοριογράφοι
Αμερικανοί ουμανιστές
Βασίλειος Ρομφέης

Ο Βασίλειος Ρομφέης ήταν Έλληνας κλέφτης την περίοδο της Τουρκοκρατίας τον 18ο και 19ο αιώνα. Γεννήθηκε το 1774 στην Νάουσα και άρχισε τις επαναστατικές του δραστηρίοτητες στο Βέρμιο. Το 1795, ο Αλή Πασά, που είχε δημιουργήσει το Πασαλίκι των Ιωαννίνων, προσπάθησε να καταλάβει τη Νάουσα. Αυτό οδήγησε τον Ρομφέη και τον υπολοχαγό του Αναστάσιο Καρατάσο να υπερασπιστεί την πόλη, η οποία απολάμβανε καθεστώς ημιαυτονομίας εντός της Οθωμανικής Αυτοκρατορίας. Από το 1795 έως το 1804 τα στρατεύματα του Αλή Πασά πολέμησαν για να εισέλθουν στη Νάουσα. Ο Ρομφέης και τα στρατεύματά του υπερασπίστηκαν την πολιορκημένη πόλη για πέντε μήνες έως ότου, μετά από μια τελική μάχη, νικήθηκαν και αναγκάστηκαν να εγκαταλείψουν την περιοχή. Ο Ρομφέης βρήκε καταφύγιο στη Θεσσαλονίκη, ενώ η σύζυγός του, ο γιος και η κόρη του φυλακίστηκαν και μεταφέρθηκαν στα Ιωάννινα. Κατέβαλε μεγάλες προσπάθειες για να απελευθερώσει την οικογένειά του, χωρίς αποτέλεσμα. Τελικά έγινε μοναχός στο Άγιο Όρος, όπου αργότερα έχασε τα λογικά του και δεν ξέρουμε τι απέγινε.

Παραπομπές 

Έλληνες επαναστάτες
Έλληνες μοναχοί
Ιστορία της Ημαθίας
Παιδική εργασία

Ο όρος παιδική εργασία αναφέρεται στην εκμετάλλευση των παιδιών μέσω οποιασδήποτε μορφής εργασίας  που τους αφαιρεί το δικαίωμα από την εκπαίδευση και είναι ψυχικά, σωματικά, κοινωνικά ή ηθικά επιζήμια Η εκμετάλλευση αυτή απαγορεύεται από τη νομοθεσία σε παγκόσμιο επίπεδο. Εξαιρέσεις περιλαμβάνουν τα παιδιά καλλιτέχνες, τα οικογενειακά καθήκοντα και ορισμένες μορφές παιδικής εργασίας που ασκούνται από αυτόχθονες πληθυσμούς όπως οι Άμις.

Η παιδική εργασία υπάρχει από την αρχαιότητα. Κατά τη διάρκεια του 19ου και των αρχών του 20ού αιώνα, πολλά παιδιά ηλικίας 5-14 ετών από φτωχότερες οικογένειες δούλευαν στον δυτικό κόσμο και στις αποικίες του. Αυτά τα παιδιά εργάζονταν κυρίως στη γεωργία, στα εργοστάσια, στην εξόρυξη. Με την άνοδο του εισοδήματος των νοικοκυριών, τη διαθεσιμότητα σχολείων και τη θέσπιση νόμων για την παιδική εργασία, τα ποσοστά παιδικής εργασίας μειώθηκαν.

Παραπομπές 

Παιδική ηλικία
 
Εργατικό Δίκαιο
Δικαιώματα του παιδιού
Εμπορία ανθρώπων
Σιγιάκ

Το Σιγιάκ ( ή Shijaku, ) είναι μικρή πόλη με περίπου 7.500 κατοίκους στην κεντρική Αλβανία στον νομό Δυρραχίου. Η πόλη βρίσκεται μεταξύ Δυρραχίου και Τιράνων, περίπου 11 χιλιόμετρα από την πρώτη και 25 χιλιόμετρα από την πρωτεύουσα. Εθνική οδός, αυτοκινητόδρομος και σιδηρόδρομος κινούνται περιμετρικά από την πόλη στη βόρεια πλευρά. Η πόλη βρίσκεται στην ανατολική όχθη του ποταμού Ερζέν, ο οποίος κυλά από νότο προς βορρά όπου εκβάλει στην Αδριατική. 

Το 2015, ο Δήμος του Σιγιάκ συγχωνεύθηκε με τις παρακείμενες κοινότητες των Γκιεπάλαϊ (3.449 κάτοικοι), Μαμίνας (4.463 κάτοικοι) και Τσαφζόταϊ (12,381 κάτοικοι) στα πλαίσια μεταρρύθμισης της τοπικής αυτοδιοίκησης. Το Σιγιάκ είχε προηγουμένως 7.568 κατοίκους (2011).

Το Σιγιάκ ήταν για πολλά χρόνια τόπος αγοραπωλησιών πλησίον της γέφυρας του ποταμού Ερζέν. Το τέμενος της πόλης χρονολογείται από τον 19ο αιώνα. Το 1466, αναφέρθηκε πως 5.000 Αλβανοί μαχητές υπό τον Οθωμανό Σουλτάνο οι οποίοι πολέμησαν κατά του Σκεντέρμπεη τραυματίστηκαν σοβαρά στην περιοχή. Μεγάλο μέρος του πληθυσμού της πόλης είναι Κοσοβάροι ή Βόσνιοι οι οποίοι διέφυγαν στην περιοχή κατά τον 19ο αιώνα. 

Κατά τη διάρκεια της κομμουνιστικής διακυβέρνησης της Αλβανίας, το Σιγιάκ υπήρξε πόλη σε μία ανεπτυγμένη αγροτική περιοχή. Κυρίως ήταν γνωστό για το κρατικό του οινοποιείο. Τη δεκαετία του 1990 μεγάλη μερίδα του πληθυσμού της πόλης αναζήτησε ένα καλύτερο επαγγελματικό μέλλον σε χώρες της Δυτικής Ευρώπης. Παράλληλα, αρκετοί άνθρωποι μετανάστευσαν στην πόλη από τις γύρω ορεινές περιοχές της χώρας. Πλέον, το Σιγιάκ εκμεταλλεύεται την τοποθεσία του ανάμεσα σε Τίρανα και Δυρράχιο, όπου υπάρχει πληθώρα εργοστασίων και παραγωγικών μονάδων.

Η ποδοσφαιρική ομάδα της πόλης ονομάζεται ΚΦ Ερζένι Σιτζάκ και αγωνίζεται στην Α΄ Κατηγορία ποδοσφαίρου της Αλβανίας.

Παραπομπές 

Πόλεις της Αλβανίας
Τούνμπεργκ

Το Τούνμπεργκ είναι σουηδικό επώνυμο. Αξιοσημείωτα άτομα με το επώνυμο περιλαμβάνουν:

 Άννα Σοφία Τούνμπεργκ (1790-1871), σουηδή τραγουδίστρια της όπερας
 Καρλ Πέτερ Τούνμπεργκ (1743-1828), Σουηδός φυσιοδίφης
 Κλας Τούνμπεργκ (1893-1973), Φινλανδός σκέιτερ ταχύτητας
 Γκρέτα Τούνμπεργκ (γεννημένοι το 2003), σουηδή ακτιβίστρια
 Λάγκε Τούνμπεργκ (1905-1977), Σουηδός στρατιωτικός της αεροπορίας
 Όλοφ Τούνμπεργκ (1925-2020), σουηδός ηθοποιός και σκηνοθέτης
 Σβάντε Τούνμπεργκ (γεννήθηκε το 1969), σοηδός ηθοποιός, παραγωγός και συγγραφέας
Βραβείο Πρεσβευτή Συνείδησης

Το Βραβείο Πρεσβευτή Συνείδησης είναι το πιο γνωστό βραβείο της Διεθνούς Αμνηστίας για τα ανθρώπινα δικαιώματα. Τιμά τα άτομα και τις ομάδες που έχουν προωθήσει το ζήτημα των ανθρωπίνων δικαιωμάτων δείχνοντας εξαιρετικό θάρρος για τη διεκδίκηση του αιτήματος και έχουν χρησιμοποιήσει τα ταλέντα τους για να εμπνεύσουν και άλλους. Επίσης, στοχεύει να δημιουργήσει συζήτηση, να ενθαρρύνει τη συζήτηση και την ευαισθητοποίηση για εμπνευσμένες ιστορίες και ζητήματα ανθρωπίνων δικαιωμάτων.

Παραλήπτες 

 2003 - Βάτσλαβ Χάβελ, ο πρώην πρόεδρος της Δημοκρατίας της Τσεχίας
 2004 - Μαίρη Ρόμπινσον, πρώην πρόεδρος της Ιρλανδίας και Χίλντα Μοράλες Τρουχίγιο, Ύπατος αρμοστής του ΟΗΕ για τα Ανθρώπινα Δικαιώματα, Γουατεμαλανή ακτιβίστρια για τα δικαιώματα των γυναικών
 2005 - U2, Πωλ ΜακΓκίννες
 2006 - Νέλσον Μαντέλα, πρώην Πρόεδρος της Νότιας Αφρικής
 2008 - Πίτερ Γκάμπριελ, μουσικός και ακτιβιστής
 2009 - Αούνγκ Σαν Σου Κι, ηγέτης του βιρμανικού Εθνικού Συνδέσμου για τη Δημοκρατία. Το βραβείο αποσύρθηκε στις 12 Νοεμβρίου 2018.
 2013 - Μαλάλα Γιουσαφζάι, μαθήτρια, μπλόγκερ, ακτιβίστρια και Χάρρυ Μπελαφόντε, Αμερικανός τραγουδιστής, ακτιβιστής για τα ανθρώπινα δικαιώματα και της κοινωνικής δικαιοσύνης
 2015 - Τζόαν Μπαέζ, Αμερικανίδα τραγουδίστρια, τραγουδοποιός και αγωνιστής και Άι Γουεϊγουέι, Κινέζος σύγχρονος καλλιτέχνης και ακτιβιστής
 2016 - Ανζελίκ Κιντζό, Μπενινέζα τραγουδίστρια και Lutte Pour Le Changement, κίνημα ειρηνικών νεανικών διαμαρτυριών και Λε Μπαλάι Σιτογιέν, ένα πολιτικό κίνημα στην Μπουρκίνα Φάσο και Y'en a Marre, μια ομάδα Σενεγαλέζων ράπερ και δημοσιογράφων
 2017 - Αλίσια Κιζ, Αμερικανίδα μουσικός και ακτιβίστρια για τα δικαιώματα για των αυτοχθόνων ανθρώπων στον Καναδά
 2018 - Κόλιν Κάπερνικ, πρώην παίκτης του Νάσιοναλ Φούτμπολ Λιγκ και ακτιβιστής γονατιστής διαμαρτυρίας για φυλετική αδικία
 2019 - Γκρέτα Τούνμπεργκ, σουηδή ακτιβίστρια και το κίνημα Παρασκευές για το μέλλον, μέρος των μαθητικών κινητοποιήσεων για το κλίμα

Παραπομπές

Εξωτερικοί σύνδεσμοι 

 Ιστοσελίδα της Διεθνούς Αμνηστίας

Διεθνής Αμνηστία
Σταρ Τρεκ Νο 2: Η Οργή του Καν

Σταρ Τρεκ Νο 2: Η Οργή του Καν (αγγλικά: Star Trek II: The Wrath of Khan) είναι μια αμερικανική ταινία επιστημονικής φαντασίας του 1982 σε  σκηνοθεσία του Νίκολας Μεϊερ και βασίζεται στην τηλεοπτική σειρά Star Trek.Η πλοκή χαρακτηρίζεται από τον ναύαρχο Τζέιμς Τ. Κίρκ και το πλήρωμα του αμερικάνικου αστρόπλοιου USS Enterprise που αντιμετωπίζει τον γενετικά τροποποιημένο τύραννο Khan Noonien Singh, έναν χαρακτήρα που εμφανίστηκε για πρώτη φορά στο επεισόδιο  του 1967 " Space Seed "του Star Trek. Όταν ο Καν διαφεύγει από την εξορία των 15 ετών για να εκδικηθεί τον Κερκ, το πλήρωμα του Enterprise πρέπει να τον σταματήσει από το να αποκτήσει μια ισχυρή συσκευή γαιομορφοποίησης  που ονομάζεται Γένεσις.

Η ταινία πρωτοκυκλοφόρησε στη Βόρεια Αμερική στις 4 Ιουνίου 1982 από την Paramount Pictures . Ήταν μια επιτυχία στο box office, κερδίζοντας $ 97 εκατομμύρια παγκοσμίως και καθιερώνοντας ένα παγκόσμιο ρεκόρ για το τότε box office. Η κριτική αντίδραση στο φιλμ ήταν θετική.Οι κριτές επαίνεσαν τον χαρακτήρα του Καν, την βηματοδότηση της ταινίας και τις αλληλεπιδράσεις μεταξύ των χαρακτήρων. Οι αρνητικές αντιδράσεις επικεντρώθηκαν στα αδύναμα ειδικά εφέ και σε μερικές από τις σκηνές δράσης. Η ταινία θεωρείται από πολλούς ως η καλύτερη ταινία της σειράς Star Trek και συχνά πιστώνεται με την ανανέωση του σημαντικού ενδιαφέροντος για το franchise.

Παραπομπές

Εξωτερικοί Σύνδεσμοι

 Επίσημη ιστοσελίδα
 Σταρ Τρεκ Νο 2: Η Οργή του Καν στο IMDb

Αμερικανικές ταινίες
Ταινίες του 1982
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες σίκουελ
Σταρ Τρεκ
Ταινίες με μουσική σύνθεση Τζέιμς Χόρνερ
Jaarbeurs

Το Jaarbeurs (ετήσια έκθεση) είναι ένα εκθεσιακό και συνεδριακό κέντρο στην Ουτρέχτη της Ολλανδίας. Σημειωμένα γεγονότα περιλαμβάνουν το πρώην Space '86, τις Ημέρες του Hobby Computer Club (HCC Dagen) και το Mega Record & CD Fair. Ο χώρος είναι επίσης μια τακτική βάση για μουσικά φεστιβάλ όπως το φεστιβάλ ASOT και το Thunderdome.

Το Jaarbeurs εκτείνεται σε μια έκταση 100.000 m² δίπλα στον σιδηροδρομικό σταθμό Utrecht Centraal.

Οι πρώτοι Jaarbeurs πραγματοποιήθηκαν το 1917. Ήταν μια μεγάλη επιτυχία από την αρχή, ανοίγοντας την πόλη της Ουτρέχτης ως εμπορικό κέντρο και δίνοντάς της οικονομική ώθηση.

Επιπλέον ιστοσελίδες
Jaarbeurs website 
 HCC website

Εκθεσιακοί χώροι
Συνεδριακά κέντρα
Γιάννης Μανώλης

Ο Γιάννης Μανώλης (31 Οκτωβρίου 1950 - 7 Ιουνίου 2019) ήταν Έλληνας πολιτικός και βουλευτής Αργολίδας με τη Νέα Δημοκρατία. Εξελέγη για πρώτη φορά βουλευτής Αργολίδας το 2004 με τη Νέα Δημοκρατία και επανεξελέγη το 2007. Το 2012 συνεργάστηκε για λίγο με τους Ανεξάρτητους Έλληνες και εξελέγη βουλευτής Β΄ Αθηνών, ενώ το 2014 ήταν υποψήφιος περιφερειάρχης Πελοποννήσου. 

Από το 1995 έως το 1997 ήταν αντιπρόεδρος της Ελληνικής Ένωσης Καταναλωτών. Πέθανε μετά από αδιαθεσία έπειτα από μπάνιο στη θάλασσα.

Παραπομπές

Βουλευτές Αργολίδος
Βουλευτές Β' Αθηνών
Βουλευτές εκλεγμένοι με τη Νέα Δημοκρατία
Βουλευτές εκλεγμένοι με τους Ανεξάρτητους Έλληνες
Περιφερειακοί Σύμβουλοι ανά την Ελλάδα
Στεπάν Αταγιάν

Ο Στεπάν Αταγιάν (Αγγλικά:Stepan Atayan, Ρώσικα:Степан Атаян) γεννήθηκε στις 13 Ιουλίου του 1966 και είναι πρώην διεθνής ποδοσφαιριστής από το Ουζμπεκιστάν, Αρμενικής καταγωγής. Ως ποδοσφαιριστής αγωνιζόταν στη θέση του μέσου και εκτός από την θητεία του σε Ασιατικές ομάδες, αγωνίστηκε επίσης και στο Ελληνικό ποδόσφαιρο.

Βιογραφικό 
Προτού έρθει στην Ελλάδα, αγωνίστηκε στα Σοβιετικά και διάφορα Ασιατικά πρωταθλήματα με τις ομάδες Νεφτσί Μπακού, Νεφτσί Φαργκόνα, Κοπέτ Νταγκ Ασγκαμπάτ, Σογκντιάνα Τζιζάκ και Τεμιριούλχι Κοκάντ και αξιοσημείωτα, το 1993 αναδείχθηκε 3ος καλύτερος Ουζμπέκος ποδοσφαιριστής. Το καλοκαίρι του 1995 ήρθε στην Ελλάδα για την Προοδευτική, με τη φανέλα της οποίας αγωνίστηκε ως ελληνοποιημένος για 1 χρόνο στην Β' Εθνική όποτε και το καλοκαίρι του 1996 αποδεσμεύτηκε και επέστρεψε στα Ασιατικά πρωταθλήματα. Με την Εθνική Ουζμπεκιστάν είχε σύνολο 9 συμμετοχές. 

Τον Ιανουάριο του 1998 και μεσούσης της χρονιάς 1997-98 επέστρεψε στην Ελλάδα και την Προοδευτική, με τη φανέλα της οποίας αγωνίστηκε στην Α' Εθνική. Τον Σεπτέμβριο του 1998 αποδεσμεύτηκε από την ομάδα και κατόπιν πήρε μεταγραφή στην Χαλκηδόνα, με τη φανέλα της οποίας κέρδισε την άνοδο στην Γ' Εθνική και το τρεμπλ, κατακτώντας το πρωτάθλημα 2ου ομίλου Δ' Εθνικής της περιόδου 1998-99, το Κύπελλο Ε.Π.Σ. Πειραιά και το Κύπελλο Ελλάδας ερασιτεχνών. Τον Δεκέμβριο του 1999 και μεσούσης της χρονιάς 1999-2000 πήρε μεταγραφή στον Ατρόμητο Αθηνών, με τη φανέλα του οποίου αγωνίστηκε το υπόλοιπο της χρονιάς στην Γ' Εθνική και το καλοκαίρι του 2000 αποδεσμεύτηκε, και κατόπιν τερμάτισε την επαγγελματική του ποδοσφαιρική καριέρα. 

Κατόπιν αγωνίστηκε ως παίκτης-προπονητής σε διάφορα ερασιτεχνικά τοπικά σωματεία, μεταξύ των οποίων ο Α.Ο. Μαρμαρίου Ευβοίας, Θύελλα Κορυδαλλού κ.α. και στη συνέχεια, ακολούθησε την προπονητική σταδιοδρομία. Εργάστηκε ως προπονητής υποδομών σε διάφορα σωματεία, μεταξύ των οποίων και η Προοδευτική, ενώ αποτέλεσε και εκπρόσωπος τύπου της ομάδας παίδων του Γ.Σ. Καλλιθέα. Επίσης συμμετέχει στις δραστηριότητες του Συλλόγου βετεράνων ποδοσφαιριστών Προοδευτικής. Αξιοσημείωτα τα τελευταία χρόνια, ο βετεράνος ποδοσφαιριστής Στέφανος Αταγιάν, αγωνίστηκε σε διάφορα τοπικά σωματεία όπως οι Α.Ο. Μαρμαρίου Ευβοίας, και Α.Ε.Σ. Μεθάνων αντίστοιχα.

Παραπομπές

Πηγές 
Επίσημη σελίδα facebook Στεπάν Αταγιάν

Ουζμπέκοι ποδοσφαιριστές
Ποδοσφαιριστές Πρωταθλήματος Ουζμπεκιστάν
Ξένοι ποδοσφαιριστές στην Ελλάδα
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
 Ποδοσφαιριστές Προοδευτικής
Ποδοσφαιριστές Χαλκηδόνας
Ποδοσφαιριστές Ατρόμητου Αθηνών
Ποδοσφαιριστές Εθνικής Ουζμπεκιστάν
Ποδοσφαιριστές Ασιατικού Κυπέλλου Εθνών 1996
Κυνίνες

Στην ιστορία των σαρκοφάγων, η οικογένεια των Κυνιδών εκπροσωπείται από τις δύο εξαφανισμένες υποοικογένειες που ορίζονται ως Εσπεροκυνίνες και Βοροφαγίνες, και από την υπάρχουσα υποοικογένεια Κυνίνες. Αυτή η υποοικογένεια περιλαμβάνει όλους τους ζωντανούς κυνίδες και τους πιο πρόσφατους απολιθωμένους συγγενείς τους. Τα απολιθώματά τους βρέθηκαν στη Βόρεια Αμερική χρονολογούμενα κατά το Κατώτερο Ολιγόκαινο, και δεν είχαν εξαπλωθεί στην Ασία μέχρι το τέλος του Μειόκαινου, 7 εκατομμύρια έως 8 εκατομμύρια χρόνια πριν.
 Πολλά εξαφανισμένα είδη Κυνινών ήταν ενδημικά στη Βόρεια Αμερική, ζώντας 34 εκατομμύρια έως 11.000 χρόνια πριν.

Ταξινομία
«Παράγωγα χαρακτηριστικά που διαφοροποιούν τους Κυνίνες από τους άλλους κυνίδες περιλαμβάνουν τους μικρούς, απλούς, αστρίμωχτους προγόμφιους, ένα βραχιόνιο οστό χωρίς εντεπικονδύλιο τρήμα, και ένα μετατάρσιο 1 που μετατρέπεται σε ένα εγγύς υποτυπώδες όργανο».

Βάσει γενετικών εκτιμήσεων, οι σημερινοί, βασικότεροι κυνίδες περιλαμβάνουν:
 Γένος Ουροκύων
 Γκρίζα αλεπού, Urocyon cinereoargenteus
 Νησιωτική αλεπού, Urocyon littoralis
 Γένος Ωτοκύων (προφανώς μια αλώπηξ στένη με τον Ουροκύων)
 Αλεπού με αφτιά νυχτερίδας, Otocyon megalotis
 Γένος Νυκτερευτής
 Σκύλος ρακούν, N. procyonoides

Παραπομπές
Σπήλαιο Αρκουδιώτισσας

Η Αρκουδιώτισσα είναι σπηλιά στον δήμο Ακρωτηρίου στο ελληνικό νησί της Κρήτης. Από τη Μονή Γουβερνέτου, η διαδρομή προς το σπήλαιο είναι προσβάσιμη μόνο με τα πόδια. Το σπήλαιο Αρκουδιώτισσα είναι γνωστό για το σταλαγμίτη που μοιάζει με αρκούδα. Αυτή η σπηλιά πιστεύεται ότι έχει χρησιμοποιηθεί για λατρευτικούς σκοπούς από την αρχαιότητα (όπως υπάρχουν στοιχεία για λατρείες της Αρτέμιδος και του Απόλλωνα), αλλά ήταν αφιερωμένη στη μορφή της Αρκουδιώτισσας Παναγίας κατά τη διάρκεια της χριστιανικής εποχής. Στις σπηλιές της περιοχής ζούσαν και ασκητές.

Περαιτέρω κατά μήκος της διαδρομής, μετά από μια κάθοδο 140 μέτρων, βρίσκεται το Καθολικό (μοναστική εκκλησία), το τρίτο μοναστήρι, το οποίο σήμερα έχει εγκαταλειφθεί. Πιστεύεται ότι χρονολογείται από τον 5ο ή 6ο αιώνα και ιδρύθηκε από τον άγιο Ιωάννη τον Ερημίτη.

Παραπομπές

Αρκουδιωτισσ
Γεωγραφικοί σχηματισμοί της Κρήτης
Σύμβαση για την πρόληψη και την καταπολέμηση της βίας κατά των γυναικών και της ενδοοικογενειακής βίας

Η Σύμβαση του Συμβουλίου της Ευρώπης για την Πρόληψη και την Καταπολέμηση της βίας κατά των γυναικών και της ενδοοικογενειακής βίας (Council of Europe Convention on preventing and combating violence against women and domestic violence) υπογράφτηκε το 2011, στην Κωνσταντινούπολη, γι’ αυτό και είναι γνωστή και ως Σύμβαση της Κωνσταντινούπολης. Σκοπός της είναι η παρεμπόδιση και η καταπολέμηση της βίας κατά των γυναικών και η προστασία των θυμάτων θέτοντας παράλληλα τέλος στην ατιμωρησία των δραστών. 

Η Σύμβαση τέθηκε σε ισχύ την 1η Αυγούστου 2014. Μέχρι τον Μάρτιο του 2019 είχε υπογραφεί από 46 χώρες (μεταξύ των οποίων και η Ελλάδα)  και από την Ευρωπαϊκή Ένωση. Η Τουρκία ήταν η πρώτη χώρα που κύρωσε τη Σύμβαση, τον Μάρτιο του 2012.  Τον Μάρτιο του 2021, η Τουρκία ανακοίνωσε την απόσυρση της από τη σύμβαση.

Δράση του Συμβουλίου της Ευρώπης για την καταπολέμηση της βίας κατά των γυναικών και της ενδοοικογενειακής βίας πριν τη Σύμβαση της Κωνσταντινούπολης
Το Συμβούλιο της Ευρώπης από τη δεκαετία του ενενήντα είχε αναλάβει σειρά πρωτοβουλιών για την καταπολέμηση της βίας κατά των γυναικών. Το 2002 υιοθέτησε τη σύσταση Rec(2002)5, της Επιτροπής των Υπουργών προς τα κράτη μέλη για την προστασία των γυναικών από τη βία και τη διετία 2006-2008 διεξήγαγε πανευρωπαϊκή καμπάνια ενάντια στην έμφυλη βία και την ενδοοικογενειακή βία. Και η Κοινοβουλευτική Συνέλευση του Συμβουλίου της Ευρώπης εξέδωσε ψηφίσματα και συστάσεις προς τα κράτη μέλη για την υιοθέτηση νομικά δεσμευτικών προτύπων με σκοπό την παρεμπόδιση της βίας κατά των γυναικών και την προστασία των θυμάτων. 

Η καμπάνια του Συμβουλίου ανέδειξε τη μεγάλη διαφοροποίηση στον τρόπο αντιμετώπισης της βίας κατά των γυναικών στα κράτη μέλη και την ανάγκη εναρμόνισης των νομοθεσιών προκειμένου να διασφαλιστεί ότι τα θύματα θα έχουν το ίδιο επίπεδο προστασίας σε κάθε κράτος μέλος. Οι Υπουργοί Δικαιοσύνης του Συμβουλίου της Ευρώπης ξεκίνησαν συζητήσεις για την ενίσχυση της προστασίας απέναντι στην ενδοοικογενειακή βία.

Το Δεκέμβριο του 2008 η Επιτροπή των Υπουργών προχώρησε στη σύσταση μιας ομάδας ειδικών που θα ετοίμαζε ένα σχέδιο σύμβασης σχετικά με τη βία κατά των γυναικών. Η ομάδα αυτή ονομάστηκε CAHVIO (Ad Hoc Committee for preventing and combating violence against women and domestic violence) και τα επόμενα δύο χρόνια προετοίμασε το σχέδιο σύμβασης. Κατά το τελευταίο στάδιο επεξεργασίας του σχεδίου το Ηνωμένο Βασίλειο, η Ιταλία, η Ρωσία και η Αγία Έδρα πρότειναν διάφορες τροποποιήσεις στο σχέδιο, οι οποίες περιόριζαν την προστασία που παρεχόταν με βάση το μέχρι τότε κείμενο του σχεδίου γεγονός για το οποίο ασκήθηκε έντονη κριτική από τη Διεθνή Αμνηστία. Το σχέδιο της Σύμβασης οριστικοποιήθηκε το Δεκέμβριο του 2010.

Παραπομπές

Διεθνείς συνθήκες
Γκαρ (ποταμός)

Ο Γκαρντόν ή Γκαρ (γαλλικά:Gardon ή Gard) είναι ποταμός στα νοτιοανατολικά της Γαλλίας, που διαρρέει τους νομούς Γκαρ και Λοζέρ, στην περιοχή Οξιτανία. Πηγάζει στην οροσειρά Σεβέν. Είναι δεξιός παραπόταμος του Ροδανού, στον οποίο εκβάλλει μετά από πορεία 127 χιλιομέτρων. Έδωσε το όνομά του στο νομό Γκαρ.

Τα φαράγγια του Γκαρντόν εντάσσονται σε Περιφερειακό προστατευόμενο φυσικό πάρκο.

Γεωγραφία 

Ο ποταμός Γκαρ έχει τις πηγές του στη νοτιοδυτική Κεντρική Οροσειρά (Μασίφ Σαντράλ), στην οροσειρά Σεβέν, στην κοινότητα Σαιν-Μαρτέν-ντε-Λανσύκλ του νομού Λοζέρ, σε ύψος 1050 μέτρων και ρέει προς νοτιοανατολική κατεύθυνση.

Έχει μήκος 127 χιλιόμετρα και λεκάνη αποστράγγισης έκτασης 1.999 χιλιομέτρων. Διαρρέει 38 κοινότητες και τελικά εκβάλλει στον Ροδανό, στην κοινότητα Βαλαμπρέγκ σε ύψος 6 μέτρων. Η μέση ετήσια παροχή του είναι 32,7 κυβικά μέτρα το δευτερόλεπτο.

Έχει αρκετούς παραποτάμους που ονομάζονται επίσης Γκαρντόν.

Τουριστικά αξιοθέατα 

 Το ατμοκίνητο τραίνο της οροσειράς Σεβέν που διέρχεται από διάφορες οδογέφυρες πάνω από τον Γκαρντόν.

 Η φυτεία μπαμπού στην Σεβέν κοντά στο Αντύζ βρίσκεται στην άκρη του ποταμού (Gardon Anduze). Τα νερά του ποταμού Γκαρντόν είναι ένα από τα βασικά στοιχεία που επέτρεψαν την ανάπτυξη μπαμπού στην περιοχή.
 Τα φαράγγια του Γκαρντόν, κατά μήκος του ποταμού, προσφέρονται για κολύμπι, αναρρίχηση και κανό.
 Η γέφυρα του Γκαρ είναι ένα ρωμαϊκό υδραγωγείο τριών επιπέδων, το οποίο βρίσκεται κοντά στην κοινότητα Ρεμουλέν. Επιτρέπει στο ρωμαϊκό υδραγωγείο που οδήγησε το νερό από το Alzon προς τη Νιμ να περάσει το εμπόδιο της κοιλάδας του Γκαρντόν. Η γέφυρα του Γκαρ έχει εγγραφεί στον κατάλογο της Παγκόσμιας κληρονομιάς της UNESCO από τον Δεκέμβριο του 1985. Είναι η πιο υψηλή γέφυρα-υδραγωγείο της ρωμαϊκής εποχής και ένα από τα πιο διάσημα ρωμαϊκά μνημεία της Γαλλίας.

 η γέφυρα Σαιν-Νικολά του 16ου αιώνα είναι  μία από τις ιστορικές γέφυρες που διασχίζουν τον Γκαρντόν. Βρίσκεται στην περιοχή των φαραγγιών και είναι μια δημοφιλής περιοχή αναψυχής για καγιάκ, κανό, αναρρίχηση και πεζοπορία.
 Το σπήλαιο του Μπωμ-Λατρόν (Baume-Latrone), βόρεια της Νιμ, που αποτελεί μία από τις παλαιότερες τοποθεσίες προϊστορικής τέχνης του κόσμου.

Εξωτερικοί σύνδεσμοι 

Τα φαράγγια του Γκορντόν (γαλλικά)

Το σπήλαιο του Μπωμ-Λατρόν youtube

Παραπομπές 
Ποταμοί της Γαλλίας
Επαρχία Μοντάνα

Η Επαρχία Μοντάνα αποτελεί μια από τις 28 επαρχίες της Βουλγαρίας και μία από τις 2 που συνορεύουν και με την Σερβία (προς τα δυτικά) και με την Ρουμανία (προς τα βόρεια). Πήρε το όνομα της από την πρωτεύουσα της, την Μοντάνα. Σε επίσημη απογραφή του Φεβρουάριου του 2011 αριθμούσε 148.098 κατοίκους και σε εκτιμήσεις του 2020 αριθμούσε 125.395 κατοίκους. Η επαρχία διαιρείται σε 11 δήμους.

Πληθυσμιακά στατιστικά 
Ο συνολικός πληθυσμός της επαρχίας ανερχόταν στα 182.267 άτομα σύμφωνα με απογραφή του 2001, εκ των οποίων το 48,8% ήταν άνδρες και το 51,2% γυναίκες. Στα τέλη του 2009, ο πληθυσμός της επαρχίας, που ανακοινώθηκε από το Βουλγαρικό Εθνικό Στατιστικό Ινστιτούτο, αριθμούσε 155.899 άτομα εκ των οποίων το 30,5% ήταν κάτοικοι ηλικίας άνω των 60 ετών.

Εθνοτικές ομάδες 
Εθνοτικές ομάδες (απογραφή του 2011): Συνολικός πληθυσμός: 148.098 άτομα:
Βούλγαροι: 123.820 (86,31%)
Ρομά: 18.228 (12,71%)
Άλλοι και μη δηλών: 6.050 (4,08%)

Στην απογραφή του 2001, 181.175 από τους 182.258 κάτοικους της επαρχίας δήλωσαν ότι ανήκουν σε μία από τις ακόλουθες εθνοτικές ομάδες (με ποσοστό του συνολικού πληθυσμού):

Θρήσκευμα 
Θρησκευτική προσήλωση στην επαρχία σύμφωνα με την απογραφή του 2011:

Δείτε επίσης 
Επαρχίες της Βουλγαρίας
Μοντάνα

Παραπομπές 

Επαρχίες της Βουλγαρίας
Ιδιωτικοποίηση

Η ιδιωτικοποίηση ή και αποκρατικοποίηση  είναι η διαδικασία ανάληψης των ευθυνών ενός νομικού προσώπου που ανήκει σε κάποια κυβέρνηση από ένα φυσικό πρόσωπο μέσω της πώλησης των μετοχών ή της υπογραφής συμβολαίων. Ο νέος ιδιοκτήτης έχει ή την πλήρη ελευθερία ή την εντολή να εφαρμόζει κυβερνητικά εντολές.

Ένας άλλος ορισμός είναι η αγορά όλων των εκκρεμών μετοχών μιας δημόσιας εισηγμένης εταιρείας από ιδιώτες επενδυτές ή η πώληση κρατικής επιχείρησης ή εταιρείας που ανήκει σε δήμους σε ιδιώτες. Στην περίπτωση μιας κερδοσκοπικής εταιρίας, οι μετοχές δεν διαπραγματεύονται πλέον σε χρηματιστήριο, καθώς η εταιρεία έγινε ιδιωτική μέσω ιδιωτικών συμμετοχών. Στην περίπτωση που η μερική ή ολική πώληση κρατικών επιχειρήσεων ή δημοτικών. Υπάρχει βέβαια και η περίπτωση της επανιδιωτικοποίησης, δηλαδή της επιστροφής μιας κρατικοποιημένης εταιρείας στον προηγούμενο ιδιοκτήτη της.

Οικονομία
Γυμνοί στον Ήλιο

Η ταινία Γυμνοί στον Ήλιο (γαλλικά: Plein Soleil) είναι ένα ψυχολογικό δράμα Γαλλο-Ιταλικής παραγωγής 1960, σε σενάριο και σκηνοθεσία του Ρενέ Κλεμάν, βασισμένη στο βιβλίο "Ο ταλαντούχος κύριος Ριπλει" της Πατρίτσια Χάισμιθ. Πρωταγωνιστούν οι Αλέν Ντελόν, Μορίς Ρονέ, Μαρί Λαφορέ και η Ρόμι Σνάιντερ.

Υπόθεση 
Ο Αμερικανός Τομ Ρίπλεϊ (Αλέν Ντελόν) πηγαίνει στην Ιταλία για να πείσει τον πλούσιο Φιλίπ Γκρίνλιφ (Μορίς Ρονέ), να επιστρέψει στις  Ηνωμένες Πολιτείες και να αναλάβει τις επιχειρήσεις του πατέρα του.

Ο Φίλιπ σκοπεύει να μην κάνει κάτι τέτοιο και ο φτωχός Τομ δέχεται να ζήσει μια ζωή πολυτέλειας, έτσι ώστε οι δύο  άνδρες ουσιαστικά το μόνο που κάνουν, είναι να ξοδεύουν χρήματα όλη την ημέρα και να διασκεδάζουν όλη τη νύχτα.

Ο Τομ γίνεται κολλητός φίλος του Φιλίπ και της φίλη του, Μαρτζ (Μαρί Λαφορέ) και λατρεύει τη ζωή που κάνει. Ο Φίλιπ τελικά βαριέται με τον Τομ και γίνεται σκληρός και καταχρηστικός μαζί του, με αποτέλεσμα όταν, κατά τη διάρκεια ενός ταξιδιού με ιστιοφόρο, να αφήσει τον Tομ πάνω στο κατάστρωμα του σκάφους, ο οποίος θα αναγκαστεί να βρεθεί στον ήλιο για αρκέτες ώρες.

Πάνω στο πλοίο,  ο Τομ αποφασίζει να σκοτώσει τον Φίλιπ και να κλέψει την  ταυτότητά του. Αφού η Μαρτζ βγαίνει στην ξηρά, ο Φίλιπ αντιμετωπίζει τον Tομ, ο οποίος παραδέχεται το  σχέδιο του αρκετά άνετα. Ο Φίλιπ, πιστεύοντας ότι  είναι ένα αστείο, ζητάει από τον Τομ τις λεπτομέρειες του σχεδίου.

Διανομή 
 Αλέν Ντελόν ως Τομ Ριπλει
 Μορίς Ρονέ ως Φιλίπ
 Μαρί Λαφορέ ως Μαρτζ 
 Ρόμι Σνάιντερ ως Φίλη του Τομ

Παραπομπές

Εξωτερικοί σύνδεσμοι 
 

Γαλλικές αστυνομικές δραματικές ταινίες
Ταινίες του 1960
Ταινίες σε σκηνοθεσία Ρενέ Κλεμάν
Ταινίες γυρισμένες στη Νάπολη
Γαλλικές ψυχολογικές θρίλερ ταινίες
Γαλλόφωνες ταινίες
Αγγλόφωνες ταινίες
Ιταλόφωνες ταινίες
Γαλλικές ταινίες
Ταινίες βασισμένες σε αμερικανικά μυθιστορήματα
Φίρχιλ φαν Ντάικ

Ο Φίρχιλ φαν Ντάικ (Virgil van Dijk, 8  Ιουλίου 1991) είναι Ολλανδός επαγγελματίας ποδοσφαιριστής, που αγωνίζεται ως κεντρικός αμυντικός στην Λίβερπουλ είναι αρχηγός της Εθνικής Ομάδας ποδοσφαίρου της Ολλανδίας.

Ξεκίνησε την καριέρα του στην ολλανδική ΦΚ Χρόνινγκεν, όπου έμεινε από το 2011 ως το 2013, όταν μετακινήθηκε στην σκωτσέζικη Σέλτικ Γλασκώβης. Με τη Σέλτικ κατέκτησε 2 φορες το Πρωτάθλημα και το Λιγκ Καπ Σκωτίας. Τον Σεπτέμβριο του 2015, πήρε μεταγραφή στην την αγγλική Σαουθάμπτον ΦΚ, κάνοντας το ντεμούτο του στην Πρέμιερ Λιγκ.  Εκεί έμεινε ως τον Ιανουάριο του 2018, όταν η Λίβερπουλ ΦΚ δαπάνησε 75 εκατομμύρια λίρες για να τον αποκτήσει. Με τον φαν Ντάικ στις τάξεις της, η Λίβερπουλ έφτασε ως τον τελικό του ΟΥΕΦΑ Τσάμπιονς Λιγκ τη σεζόν 2017-18, όπου ηττήθηκε από τη Ρεάλ Μαδρίτης, ενώ τη χρονιά 2018-19 κατέκτησε τον τίτλο, νικώντας στον τελικό την Τότεναμ με 2-0, με τον ίδιο να ανακηρύσσεται Παίκτης του Αγώνα. Επίσης, έχει κερδίσει  τον τίτλο Παίκτης της Χρονιάς από την PFA, την Ομοσπονδία Επαγγελματιών Ποδοσφαιριστών, αλλά και τον τίτλο του Κορυφαίου Παίκτη της Χρονιάς στην Πρέμιερ Λιγκ, τη σεζόν 2018-19.Την επομενη σεζον κατεκτησε τον τιτλο,τον πρωτο της ομαδας μετα απο 30χρονια. 

Επαιξε για πρώτη φορά στην Εθνική Ομάδα της Ολλανδίας το 2015, ενώ από το 2018 είναι ο αρχηγός της , οδηγώντας την στον τελικό του πρώτου UEFA Nations League (Πρωταθλήματος Εθνών της ΟΥΕΦΑ). Πήρε την πρώτη θέση στον Όμιλο Α, μπροστά από Γαλλία και Γερμανία. Στην τελική φάση, που έγινε στην Πορτογαλία, το διάστημα 5-9/6/2019, νίκησε στα ημιτελικά με 3-1 την Αγγλία στην παράταση, αλλά έχασε στον τελικό με 1-0 από τους Πορτογάλους.

Τίτλοι και διακρίσεις 

 Πρωτάθλημα Σκωτίας: 2013-14,2014-15
 Λιγκ Καπ Σκωτίας: 2014-15
 ΟΥΕΦΑ Τσάμπιονς Λιγκ: 2018-19
 Πρέμιερ Λιγκ: 2019-20
 ΟΥΕΦΑ Σούπερ Καπ: 2019
 Παγκόσμιο Κύπελλο Συλλόγων: 2019
 Λιγκ Καπ: 2021-22
 Κυπελλο Αγγλιας: 2021-22

Παραπομπές

Ολλανδοί ποδοσφαιριστές
Ποδοσφαιριστές Εθνικής Ολλανδίας
Ποδοσφαιριστές Λίβερπουλ Φ.Κ.
Ποδοσφαιριστές Πρέμιερ Λιγκ
Αμυντικοί ποδοσφαιριστές
Ολλανδοί ποδοσφαιριστές στο εξωτερικό
Ολλανδοί με καταγωγή από το Σουρινάμ
Μπαμπουίνος ο αμαδρυάς

Ο Μπαβουίνος ο Αμαδρυάς  (Papio Hamadryas ) είναι ένα υποείδος  μπαμπουίνου ενώ κατατάσσεται στις μαϊμούδες παλαιού κόσμου. Ο μπαμπουίνος ο αμαδρυάς ήταν ιερό ζώο στην αρχαία Αίγυπτο.

Περιγραφή
Υπάρχουν διάφορες ανάμεσα στα δύο φύλα, με τα αρσενικά να έχουν σχεδόν το διπλάσιο μέγεθος από τα θηλυκά (κάτι που είναι κοινό σε όλους τους μπαμπουίνους), ενώ υπάρχουν διάφορες στα χρώματα στα ενήλικα άτομα. Τα ενήλικα αρσενικά φέρουν ασημένιες τρίχες γύρω από τον λαιμό τους,δίνοντας της εντύπωση «κάπας» που την αποκτούν στην ηλικία των 10 ετών. Τα θηλυκά δεν έχουν αυτήν την «κάπα» και έχουν καφέ τρίχωμα. Τα πρόσωπά τους έχουν χρωμα κόκκινο προς σκούρο καφέ. Το μέγεθος των αρσενικών κυμαίνεται πάνω από 80 cm και η μάζα τους 20-30 kg. Τα θηλυκά ζυγίζουν 10-15 kg και έχουν μέγεθος 40-45 cm. Η ουρα είναι 40-60 εκατοστα και τελειώνει σε μια μικρή φούντα.

Πληροφορίες 
Κατανέμεταη από την Ερυθρά θάλασσα στην  Ερυθραία μέχρι την Αιθιοπία, το Τζιμπουτί και τη Σομαλία. Οι μπαμπουίνοι είναι επίσης γηγενείς και ζουν στην περιοχή Sarawat της νοτιοδυτικής Αραβίας, τόσο στην Υεμένη όσο και στη Σαουδική Αραβία,  σε ημιερημικά περιοχές, σαβάνες και βραχώδεις περιοχές, απαιτώντας βράχια για ύπνο και εύρεση νερού. Οι μπαμπουίνοι  είναι παμφάγα και προσαρμόζονται  στον σχετικά ξηρό οικότοπο τους. Κατά τη διάρκεια των Βροχερών  εποχών, ο μπαμπουίνος τρέφεται από μια ποικιλία τροφών, όπως άνθη, σπόρους , χόρτα, άγριες ρίζες και φύλλα από ακακίες. κατά τη διάρκεια της ξηρασίας, οι μπαμπουίνοι τρώνε φύλλα . Οι μπαμπουίνοι αυτοί  τρώνε επίσης έντομα, ερπετά και μικρά θηλαστικά. Ένας  παρατηρήθηκε να κουβαλάει μια νεκρή αντιλοπη,

Κατά τη διάρκεια των υγρών περιόδων, ο μπαμπουίνος δεν χρειάζεται να πάει μακριά για να βρει νερό . Κατά τη διάρκεια των ξηρών εποχών, συχνά έχουν έως και τρεις μόνιμες νερότρυπες. Οι μπαμπουίνοι θα μείνουν για ώρες στις νερότρυπες μέχρι  το απόγευμα.

Πρωτεύοντα
Θηλαστικά της Μέσης Ανατολής
Αστέρας Βουλιαγμένης

Ο Αστέρας Βουλιαγμένης είναι ένα υπερπολυτελές θέρετρο που βρίσκεται στη χερσόνησο της Βουλιαγμένης. Μέσα σε αυτόν βρίσκεται, εκτός άλλων, ο Ναός του Απόλλωνα Ζωστήρα.

Το θέρετρο εγκαινιάστηκε στην τρέχουσα μορφή του τον Μάρτιο του 2019.

Παραπομπές 

Δήμος Βάρης - Βούλας - Βουλιαγμένης
Οδός Μιχαήλ Βόδα

Η οδός Μιχαήλ Βόδα βρίσκεται στο κέντρο της Αθήνας, στην περιοχή του Αγίου Παντελεήμονα. Παράλληλοι δρόμοι της είναι οι οδοί Αχαρνών, Αλκιβιάδου και άλλοι.

Η οδός έλαβε το όνομα της προς τιμήν του ηγεμόνα της Μολδαβλαχίας και υποστηρικτή της ελληνικής επανάστασης, Μιχαήλ Σούτσου ή Βόδα. Ο ίδιος κατοικούσε στην ευρύτερη περιοχή και παραχώρησε τεράστιες εκτάσεις γης στον Δήμο Αθηναίων ως κληροδότημα.

Στο παρελθόν η συνοικία πέριξ της οδού αποτέλεσε κέντρο της μεσοαστικής Αθήνας. 

Στο μήκος της συναντά κανείς κτίρια ποικίλων αρχιτεκτονικών ρευμάτων, ξεκινώντας από τα νεοκλασικά και φτάνοντας στις μεταπολεμικές πολυκατοικίες της δεκαετίας του 1980. Ιδιαίτερη αναφορά αξίζει να γίνει στα κτίσματα του μοντερνισμού. Κομψές διπλοκατοικίες και πολυκατοικίες αυτής της εποχής, κοσμούν τον πλέον παρηκμασμένο δρόμο. Ένα σπουδαίο δείγμα αυτής της τεχνοτροπίας βρίσκεται στη συμβολή των οδών Μιχαήλ Βόδα και Κύμης 13.

Χαρακτηριστικό του δρόμου αποτελούν επίσης οι πυκνές δενδροστοιχίες οι οποίες πλαισιώνουν την οδό και από τις 2 πλευρές.

Παραπομπές 

Βόδα Μιχαήλ
Κατάλογος δημάρχων Καβάλας

Ο Δήμαρχος Καβάλας είναι ο επικεφαλής του Δήμου Καβάλας. Αρκετά πρόσωπα θήτευσαν για μικρές θητείες ως δημαρχεύοντες και ως υπηρεσιακοί δήμαρχοι, ιδίως τις δεκαετίες του '30 και του '40. Το 1934 εξελέγη στην Καβάλα ο πρώτος κομμουνιστής δήμαρχος στην Ελλάδα, ο Δημήτρης Παρτσαλίδης. Από τους δημάρχους με μακρά θητεία ήταν ο Λευτέρης Αθανασιάδης, από το 1983 ως το 1998. 

Σημερινός δήμαρχος είναι ο Θεόδωρος Μουριάδης.

Δήμαρχοι Καβάλας

Παραπομπές

Βιβλιογραφία 
Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965.

  *
Καβαλα
Οδός 3ης Σεπτεμβρίου (Αθήνα)

Η Οδός 3ης Σεπτεμβρίου είναι μια ιστορική οδική αρτηρία στην Αθήνα. Ονομάστηκε από την επανάσταση της 3ης Σεπτεμβρίου του 1843, ενώ βρίσκεται στο κέντρο της Αθήνας λίγο πιο βόρεια από την Ακρόπολη. Ξεκινάει στη πλατεία Ομονοίας, συνεχίζει βόρεια περνώντας από τη πλατεία Βικτωρίας και καταλήγει στην Οδό Αγίου Μελετίου κοντά στη Πλατεία Αμερικής. Η οδός τα παλαιότερα χρόνια ήταν μια από τις πιο όμορφες της Αθήνας όπου ζούσαν πολλοί άνθρωποι της υψηλής κοινωνίας. 

Σε όλο το μήκος της οδού συναντά κανείς σπουδαία κτίρια, αρχιτεκτονικά τοπόσημα της πόλης.

Παραπομπές 

Λεωφόροι της Αθήνας